钦定古今图书集成/明伦汇编/闺媛典/第095卷 > 皇清一 > 郑百朋妻张氏
## 钦定古今图书集成/明伦汇编/闺媛典/第095卷 > 皇清一 > 郑百朋妻张氏

按《开封府志》：张氏，郑百朋妻。姑孙氏早世，祖姑老且病，氏委曲将顺，事翁及继姑小心敬慎。百朋北渡，失足河流死，氏恸绝复苏，不食欲身殉，家人劝谕防护甚至。归宁欲堕台，为人觉，不得死。返而防护如旧，乃强笑语祖姑曰：“姑欲留妇，愿伏劳如夫在。” 祖姑允焉，稍任之，遂投缳死。学校公举胡观察为之传，张祠祭，作《墓志铭》。